title: Star Trek II: The Wrath of Khan
text: Star Trek II: The Wrath of Khan (títol orichinal en anglés, estrenata en Aragón con o títol en castellano Star Trek II: la ira de Khan) ye una cinta estausunidense de cine de sciencia ficción de l'anyo 1982, dirichida por Nicholas Meyer y producida por Robert Sallin con guión de Jack B. Sowards, protagonizada por William Shatner, Leonard Nimoy, DeForest Kelley, James Doohan, Walter Koenig, George Takei, Nichelle Nichols, Bibi Besch, Merritt Butrick, Paul Winfield, Kirstie Alley y Ricardo Montalbán.
  
  Reparto 
   William Shatner como James T. Kirk.
   Ricardo Montalbán como Khan Noonien Singh.
   Leonard Nimoy como Spock.
   DeForest Kelley como Leonard McCoy. 
   James Doohan como Montgomery Scott.
   George Takei como Hikaru Sulu.
   Walter Koenig como Pavel Chekov.
   Nichelle Nichols como Uhura.
   Bibi Besch como Carol Marcus.
   Merritt Butrick como David Marcus.
   Paul Winfield como Clark Terrell.
   Kirstie Alley como Saavik.
   Judson Scott como Joachim.
  
  Argumento 
  En 2285, l'almirant James T. Kirk supervisa una sesión de simulador d'os aprendices d'o Capitán Spock. En a simulación, o tenient Saavik comanda a nau espacial USS Enterprise en una misión de rescate pa salvar a la tripulación d'a nau danyada Kobayashi Maru, pero ye atacau por cruceros Klingon y grieument danyada. A simulación ye un scenario sin salida disenyau pa meter a preba o caracter d'os oficials d'a Flota Estelar. Más tardi, o Dr. McCoy s'une a Kirk en o suyo cumpleanyos; en veyer a Kirk de mala humor, o medico le consella a Kirk que obtienga un nuevo comando y no avielleixca dezaga d'un escritorio.
  
  Entremistanto, a nau espacial Reliant tien a misión de buscar una planeta sin vida pa prebar o Dispositivo Chenesi, una tecnolochía disenyada pa reorganizar a materia muerta en mundos habitables. Os oficials de confianza, o comandant Pavel Chekov y o capitán Clark Terrell, viacheyan pa avalorar un planeta que creyen que ye Ceti Alpha VI; una vegada allí, son capturaus por o tirano cheneticament modificau Khan Noonien Singh qui les explica que son en Ceti Alpha V. Quince anyos antis, Kirk exilió a Khan y os suyos companyers superhombres a Ceti Alpha V dimpués de que fazioron un poder d'apoderar-se d'a suya nau. A planeta vecina esclató, arranando a superficie de Ceti Alpha V y causando a muerte de quantos seguidors de Khan, incluyida a suya esposa. Khan implanta a Chekov y Terrell con tenyas d'enguila autoctona que as fan susceptibles a lo control mental, y as fa servir pa capturar a nau Reliant. En enterar-se d'o dispositivo Chenesi, Khan ataca a estación espacial Regula I, an l'antiga aimant de Kirk, a Dra. Carol Marcus, y o suyo fillo, David, son desembolicando o dispositivo.
  
  Kirk asume o mando de l'Enterprise dimpués de que a nau, desplegau en un crucero d'entrenamiento, recibe una clamada de socorro de Regula I. En o camín, l'Enterprise ye emboscau y lisiado por Reliant. Khan ofreix perdonar a la tripulación de Kirk si renuncian a tot o material relacionado con Chenesi; Kirk, en cambeo, s'atura por tiempo y baixa remotament os escudos de Reliant, lo que permite un contraataque. Khan se veye obligau a retirar-se y efectuar reparacions, entre que l'Enterprise coixia enta Regula I. Kirk, McCoy y Saavik viacheyan enta l'estación y troban a Terrell y Chekov con vida, de conchunta con os miembros de l'equipo de Marcus asasinaus. Pronto troban a Carol y David amagando Chenesi en l'interior d'o planetoide amanau. Khan, habendo emplegau a Terrell y Chekov como espías, les ordena matar a Kirk; Terrell se resiste a l'influxo d'a enguila y se suicida, entre que que Chekov s'espalda quan a enguila abandona o suyo cuerpo. Khan transporta a Chenesi a bordo d'o Reliant, con l'intención de deixar a Kirk en o planetoide sin vida, pero ye enganyau por os mensaches codificaus dentre Kirk y Spock. Kirk endreza a l'Enterprise enta l'amanada Nebulosa Mutara; as condicions adintro d'a nebulosa fan que os escudos sigan inutils y comprometen os sistemas d'orientación, fendo que Enterprise y Reliant coincidan de traza uniforme. Spock sinyala que as tacticas de Khan indican inexperiencia en o combate tridimensional, que Kirk esclata pa desactivar Reliant.
  
  Khan, mortalment feriu, activa Chenesi, que reorganizará tota a materia d'a nebulosa, incluyida l'Enterprise. Encara que a tripulación de Kirk detecta l'activación y fa un poder pa moverse difuera de l'alcanz, no podrán fuyir d'a nebulosa a tiempo sin l'inoperable motor warp d'a nau. Spock va a restaurar a enerchía warp en a sala de maquinas, que ye inundada de radiación. Quan McCoy fa un poder pa privar a dentrada de Spock, Spock l'incapacita con un pizco d'o niervol d'estilo Vulcano y realiza una fusión mental, decindo-le que "recuerde". Spock repara o motor warp y l'Enterprise fuye d'a explosión, que forma una nueva planeta. Antis de morir por enverenamiento por radiación, Spock insta a Kirk a no plorar, ya que a suya decisión de sacrificar-se pa salvar l'a tripulación d'a nau estió lochica. Un epilogo amuestra l'entierro espacial de Spock y revela que o suyo atabul ye en a superficie d'a planeta Chenesi, barruntando os eventos de Star Trek III: The Search for Spock.
  
  Referencias 
  
  Cintas d'Estaus Unius
  Cintas de cine de ciencia-ficción
  Cintas de Star Trek
  Cintas en anglés